Sut i gyflwyno eich cais

Rhaid cyflwyno pob cais ar e-bost i: cyfleoedd@uchelgaisgogledd.cymru erbyn 5yh Dydd Llun, Mawrth 27 2023. Ni ystyrir ceisiadau a gyflwynir ar ôl y dyddiad cau.

Rhaid i'ch cais gynnwys yr hyn a ganlyn:

* Ffurflen gais wedi’i llenwi gyda'r holl adrannau wedi'u cwblhau'n llawn. Ni fydd cyflwyniadau anorffenedig yn cael eu hystyried.
* Taenlen Atodiad A
* Pob atodiad gofynnol wedi'i gwblhau:
	+ Atodiad B – Asesiad Cychwynnol Rheoli Cymhorthdal
	+ Atodiad C – Ffurflen Ceisiadau ar y cyd (os yn berthnasol)
	+ Atodiad D – Datganiad (wedi’u llofnodi gan y swyddog priodol yn y sefydliad)
	+ Atodiadau Ychwanegol fel noder yn y ddogfen hon a’r ffurflen gais

Beth yw'r broses ar ôl cyflwyno?

Ar ôl y dyddiad cau ar gyfer ceisiadau, bydd Uchelgais Gogledd Cymru yn dechrau'r broses o roi ceisiadau ar restr fer, mae hyn yn cynnwys asesu yn erbyn y meini prawf isaf. Bydd hyn yn creu rhestr hir o geisiadau, asesir y rhain yn erbyn y meini prawf i lunio rhestr fer. Bydd gofyn i'r ceisiadau sydd ar y rhestr fer ddarparu manylion pellach am eu cynigion yn ogystal â chyflwyno'r cynnig i'r Bwrdd Uchelgais Economaidd fel rhan o gam nesaf yr asesiad.

Bydd y Bwrdd Uchelgais Economaidd yn dethol y prosiect neu'r prosiectau a ffafrir i'w cynnwys yn y Cynllun Twf yn ffurfiol, yn amodol ar gymeradwyo Achos Busnes.

|  |  |
| --- | --- |
| Gweithgaredd | Amserlen |
| Cyfnod cyflwyno'r prosiect ar agor | 13/02/2023 |
| Digwyddiad Rhannu Gwybodaeth a Sesiwn Holi ac Ateb | 12:30 ar 27/02/2023  |
| [Cyllid y Cynllun Twf - Q&A](https://www.eventbrite.co.uk/e/cwestiwn-ac-ateb-cyllid-y-cynllun-twf-qa-growth-deal-funding-tickets-546226777997) | 27/02/2023 |
| Dyddiad cau ar gyfer ceisiadau | 17:00 ar 27/03/2023 |
| Porth caled, creu rhestr hir a rhestr fer | Ebrill 2023 |
| Gofyn i'r cynigion sydd ar y rhestr fer i ddarparu manylion pellach | Mai 2023 |
| Prosiectau yn cael eu dewis yn derfynol gan y Bwrdd Uchelgais Economaidd | Mehefin-Gorffennaf 2023 |

Canllawiau ar gyfer llenwi'r ffurflen gais

Rhennir y ffurflen gais yn dair adran - addas yn strategol, effaith a gallu i gyflawni.

Mae Uchelgais Gogledd Cymru wedi aseinio pwysoliad i bob adran, fel yr amlinellir isod. Mae gan bob cwestiwn yn y tair adran ei is-bwysoliad ei hun.

Yn addas yn strategol (25% o bwysoliad cyffredinol)

Mae’n rhaid i brosiectau allu dangos eu bod yn addas ar gyfer Cynllun Twf Gogledd Cymru. Gwneir hyn drwy ddangos ei fod yn cyd-fynd â'r Cynllun Twf a'r rhaglen berthnasol yn ogystal â pholisïau a mentrau rhanbarthol a chenedlaethol eraill. Rhaid cael achos clir dros newid i wneud y buddsoddiad a chefnogaeth gref gan ran-ddeiliaid.

|  |  |  |  |  |  |
| --- | --- | --- | --- | --- | --- |
| Cwestiwn | Canllaw | Sut i gyflwyno'r wybodaeth hon | Pwysoliad ar gwestiwn | Uchafswm Sgôr ar gael ar gwestiwn | Sut beth yw ateb cryf? |
| Ffurflen Gais | Atodiad |
| 19 | Alinio â nodau/amcanion y Cynllun Twf a'r rhaglen  | Nodwch sut mae'r cynnig yn alinio â Chynllun Twf Gogledd Cymru a'r rhaglen berthnasol, ac yn cyflawni yn erbyn eu nodau/amcanion  | Uchafswm 500 gair | amh. | 40% | 10 | Rhaid i'r cynnig ddangos ei fod yn diwallu'r gofynion isaf ar gyfer addasrwydd strategol a bod yn glir o fewn sgôp y rhaglen berthnasol. Byddai ateb cryf hefyd yn cyflawni yn erbyn nodau ac amcanion ehangach y Cynllun Twf. Dylid amlinellu'n glir sut fydd y prosiect yn gwneud hyn.Byddai ymrwymiad cryf hefyd gan noddwr y prosiect i ddiwallu ein targedau allyriadau carbon a bioamrywiaeth ac i gyflawni yn erbyn ein hegwyddorion caffael. |
| 20 | Yn cyd-fynd â mentrau rhanbarthol eraill | Nodwch sut mae'r cynnig yn ategu prosiectau rhanbarthol eraill y tu allan i'r Cynllun Twf   | Uchafswm 250 gair | amh. | 15% | 3.75 | Byddai'r ymateb yn nodi'n glir y mentrau rhanbarthol eraill y mae'r prosiect yn adeiladu arnynt neu'n ychwanegu gwerth atynt, gan arwain at fwy o fudd rhanbarthol. Dylid amlinellu'n glir sut fydd y prosiect yn gwneud hyn. |
| 21 | Alinio â pholisïau rhanbarthol a chenedlaethol  | Nodwch sut mae'r cynnig yn cyflawni yn erbyn y polisïau rhanbarthol a chenedlaethol allweddol a nodir yma.  | Uchafswm 250 gair |  | 15% | 3.75 | Byddai'r ymateb yn amlinellu sut fydd y prosiect yn cyflawni yn erbyn meysydd polisi allweddol a ddim yn rhestru polisïau rhanbarthol a chenedlaethol perthnasol yn unig. |
| 22 | Yr achos dros newid a Chefnogaeth Rhan-ddeiliaid - pam fod angen y prosiect  | Nodwch yr achos dros newid ar gyfer y prosiect. Yn benodol, dylai hyn drafod yr angen am y prosiect, cefnogaeth rhanddeiliaid, y broblem y mae'n mynd i'r afael â hi a methiant y farchnad sy'n golygu bod ymyrraeth cyllid cyhoeddus yn angenrheidiol. Ychwanegwch ddatganiad ynglŷn â pham fod angen y prosiect a rhowch grynodeb o gefnogaeth rhan-ddeiliaid yn yr atodiadau.  | Uchafswm 250 gair | Atodiad A Rhan 4 - Yr achos dros newidAtodiad - Llythyrau cefnogaeth rhan-ddeiliaid | 30% | 7.5 | Byddai crynodeb byr yn cael ei ddarparu yn y ffurflen gais a'i gefnogi gyda'r manylion yn yr atodiadau.Bydd cais cryf yn gallu amlinellu'r angen am y prosiect yn glir ac am arian cyhoeddus a adwaenir fel yr achos am newid. Dylid cael amcanion buddsoddi clir yn seiliedig ar ddadansoddiad o'r trefniadau presennol a nodi'r angen busnes. Dylid amlinellu'r sgôp gweithgareddau a'r buddion yn glir hefyd. Byddai llinyn euraidd clir drwy bob adran o'r tabl.Dylid amlinellu'n glir pam na all y sefydliad neu'r consortiwm arweiniol ariannu'r prosiect ei hun.Dylid darparu llythyrau o gefnogaeth gan ran-ddeiliaid allweddol. Dylai'r rhain fod yn benodol i'r prosiect a'u dyddio o fewn y tri mis diwethaf. |

Effaith (40% o bwysoliad cyffredinol)

Rhaid i brosiectau allu dangos y byddant yn cael effaith sylweddol yn y rhanbarth - yn benodol mewn perthynas â thargedau'r Cynllun Twf ar greu swyddi a buddsoddi.

|  |  |  |  |  |  |
| --- | --- | --- | --- | --- | --- |
| Cwestiwn | Canllaw | Sut i gyflwyno'r wybodaeth hon | Pwysoliad ar gwestiwn | Uchafswm Sgôr ar gael ar gwestiwn | Sut beth yw ateb cryf? |
| Ffurflen Gais | Atodiad |
| 23 | Swyddi a grëir, amserlen cyflawni a thystiolaeth am y swyddi a grëir | Rhan 1 – Nodwch nifer y swyddi (uniongyrchol / anuniongyrchol) i'w creu gan y prosiect ac amserlen ar gyfer creu swyddi.Nodwch hefyd nifer y swyddi fydd yn cael eu diogelu gan y prosiect.(cyfeiriwch at yr atodiad) | amh. | Atodiad A Rhan 5 - Creu Swyddi | 20% | 10 | Rhaid i'r cynnig ddangos ei fod yn diwallu'r gofynion isaf ar gyfer effaith i’r rhaglen berthnasol.Un o nodau allweddol y Cynllun Twf yw creu swyddi net newydd yn y rhanbarth. Bydd cais cryf yn creu nifer sylweddol o swyddi newydd yng ngogledd Cymru uwchlaw'r gofynion isaf.Rhaid i'r proffil ar gyfer creu swyddi ddangos y bydd swyddi yn cael eu creu o fewn amserlen y Cynllun Twf. Bydd y risg uchaf gan brosiectau â chyfran uchel o swyddi a grëir ar ddiwedd cyfnod y Cynllun Twf.Mae swyddi sy'n cael eu diogelu yn swyddi presennol cyn cymeradwyo'r prosiect y mae darogan y byddan nhw'n cael eu colli o fewn 12 mis os na fydd y prosiect yn mynd yn ei flaen. Er nad yw swyddi a ddiogelwyd yn cyfrif tuag at ein targed creu swyddi a gyda'r llywodraeth, maent yn ystyriaeth bwysig o ran effaith ehangach y prosiect. |
|  | Rhan 2 – Nodwch y dystiolaeth ar gyfer y ffigyrau hyn yn cynnwys natur y swyddi (e.e. gwerth uchel) a ph'un a ydynt yn swyddi gros neu net. Rhowch eglurhad ar gyfer proffil y swyddi a grëir. | Uchafswm 500 gair | amh. | 20% | 8 | Cynigion sy'n dangos ffigyrau'r swyddi a grëir a phroffil sy'n seiliedig ar dystiolaeth fydd yn sgorio uchaf yma.Bydd ateb cryf hefyd yn gallu rhoi mwy o fanylion ar natur y swyddi a grëwyd (gros/net) a ph'un a ydynt yn swyddi o werth uchel neu isel. Y flaenoriaeth yw sicrhau swyddi net newydd o ansawdd uchel. |
| 24 | Cyfanswm buddsoddiad cyfalaf | Nodwch gyfanswm cost cyfalaf y prosiect a phroffil gwariant. (cyfeiriwch at yr atodiad) | amh. | Atodiad A Rhan 5 - Proffil Cyfalaf | 35% | 14 | Rhaid i'r cynnig ddangos ei fod yn diwallu'r gofynion isaf ar gyfer effaith i’r rhaglen berthnasol.Un o nodau allweddol y Cynllun Twf yw dod â buddsoddiad cyfalaf ychwanegol i'r rhanbarth. Prosiectau gyda'r gyfran uchaf o gyllid cyfalaf sy'n ymwneud â buddsoddiad y Cynllun Twf fydd yn sgorio uchaf yma.Bydd angen darparu proffil cyflawn ar gyfer gwariant cyfalaf fel yr amlinellir yn yr atodiad. |
| 25 | Effaith Ranbarthol a buddion ehangach  | Nodwch sut mae gan y prosiect effaith ranbarthol neu'n brosiect o bwys rhanbarthol/lleol. Nodwch hefyd y buddion ehangach fyddai'r prosiect yn eu cyflawni i'r rhanbarth. | Uchafswm 500 gair | amh. | 25% | 8 | Er bod targedau allweddol y Cynllun Twf yn seiliedig ar swyddi net, GVA net a buddsoddiad cyfalaf, nod y Cynllun Twf yw adeiladu economi mwy bywiog, cynaliadwy a gwydn yng ngogledd Cymru.Bydd ateb cryf yn gallu mynegi pwysigrwydd y prosiect i'r rhanbarth neu'r ardal ac yn amlinellu'r buddion eraill a gyflawnir gan y prosiect. Bydd angen i brosiectau nad ydynt yn diwallu'r gofynion isaf ar gyfer effaith ddangos yn glir eu bod yn brosiectau o bwys rhanbarthol/lleol a bod eu buddion ehangach yn gorbwyso'r effaith is ar swyddi a/neu fuddsoddiad. |

Gallu i Gyflawni (35%)

Mae’n rhaid i brosiectau allu dangos bod modd eu cyflawni a gwireddu buddion y prosiect o fewn amserlen y Cynllun Twf.

|  |  |  |  |  |  |
| --- | --- | --- | --- | --- | --- |
| Cwestiwn | Canllaw | Sut i gyflwyno'r wybodaeth hon | Pwysoliad ar gwestiwn | Uchafswm Sgôr ar gael ar gwestiwn | Sut beth yw ateb cryf? |
| Ffurflen Gais | Atodiad |
| 26 | Statws cyllid cyfalaf a sicrwydd cost | Nodwch y ffynonellau ariannu cyfalaf ar gyfer y prosiect a ph'un a ydynt wedi'u sicrhau neu beth yw eu statws cyfredol.(cyfeiriwch at yr atodiad) | amh. | Atodiad A Rhan 6  | 30% | 10.5 | Bydd yr holl ffynonellau ariannu cyfalaf wedi'u nodi yn glir. Bydd yr holl ffynonellau ariannu, ar wahân i'r Cynllun Twf, wedi cael eu sicrhau gan gynigion cryf.Dylai cynigion gynnwys costiad manwl, gan gynnwys arian wrth gefn.Bydd cais cryf yn gallu darparu tystiolaeth fod costiadau wedi'u diweddaru yn ddiweddar gan weithiwr proffesiynol cydnabyddedig ac yn seiliedig ar ddyluniadau manwl. Dylid cynnwys amcangyfrifon priodol ar gyfer chwyddiant costau hefyd, yn ogystal â chyllideb wrth gefn.Bydd cynnig cryf yn darparu tystiolaeth glir i gefnogi'r amcangyfrifon cost. |
|  | Rhowch fanylion ar sut gafodd y costau cyfalaf i’r prosiect eu cyfrifo, yn cynnwys faint o arian wrth gefn sydd wedi'i gynnwys yn y costau a phryd wnaed y cyfrifon hyn. | Uchafswm 250 gair | amh. |
| 27 | Statws cynllunio a pherchnogaeth tir  | Beth yw defnydd cyfredol y safle? A yw'r cynnig yn alinio â pholisi cynllunio cyfredol? | Uchafswm 250 gair | amh. | 25% | 8.75 | Dylai prosiectau ddarparu cymaint o fanylion â phosib ar statws cynllunio'r safle arfaethedig.Mae perchnogaeth safle yn ystyriaeth sylweddol. Mae cynigion sy'n ymwneud â chasglu tir sylweddol a thirfeddianwyr lluosog yn debygol o gymryd hirach i'w cyflawni ac mae mwy o risg iddynt na safleoedd mewn perchnogaeth sengl oni bai bod cytundebau yn eu lle.Mae’r angen i sicrhau caniatadau statudol yn ystyriaeth sylweddol. Mae cynigion sy'n ymwneud â chaniatadau cymhleth a lluosog gan amrywiol awdurdodau yn debygol o gymryd hirach i'w cyflawni ac mae mwy o risg oni bai bod cynnydd sylweddol eisoes wedi'i wneud i sicrhau'r caniatadau perthnasol. Rhaid i'r holl gynigion gynnwys cynllun safle prosiect. Bydd cynigion cryf hefyd yn gallu cynnwys cynlluniau/dyluniadau ar gyfer y safle. Bydd cais cryf wedi sicrhau'r tir sydd ei angen ar gyfer y prosiect ac wedi dechrau'r broses gynllunio/caniatâd ac yn gallu dangos amserlen ar gyfer cwblhau'r broses. Y mwyaf datblygedig yw'r broses gynllunio/caniatâd, yr uchaf fydd y prosiect yn sgorio yn yr adran hon. |
| Beth yw statws cyfredol unrhyw ganiatadau/ceisiadau statudol (os o gwbl)? Amlinellol / llawn / Adeilad Rhestredig / ardal gadwraeth / Draeniad / Priffyrdd / Newid defnydd / Rheoliadau adeiladu.(cyfeiriwch at yr atodiad) | amh. | Atodiad – atodwch wybodaeth berthnasol  |
|  | Beth yw'r amserlen a ragwelir er mwyn cael yr holl ganiatadau statudol angenrheidiol? (cyfeiriwch at yr atodiad) | n/a | Atodiad – atodwch wybodaeth berthnasol |
|  | Pwy yw perchennog tir y safle? Os nad yw ym mherchnogaeth yr ymgeisydd, pa ganiatadau sydd yn eu lle gyda'r perchnogion tir? | Uchafswm 250 gair | amh. |
|  | Dylech gynnwys cynllun safle'r prosiect gyda ffiniau llinell goch ac unrhyw gynlluniau/dyluniadau ar gyfer y safle. | amh. | Atodiad - atodwch wybodaeth berthnasol |
| 28 | Amserlen, adnoddau a refeniw ar gyfer cyflawni | Beth yw'r amserlen ar gyfer cyflawni'r prosiect (dylech atodi cynllun prosiect)(cyfeiriwch at yr atodiad) | amh. | Atodiad – atodwch wybodaeth berthnasol | 25% | 8.75 | Dylid cael amserlen glir a realistig ar gyfer cyflawni'r prosiect. Gorau po fwyaf o fanylion a ellir eu darparu yn y cam hwn.Bydd cais cryf yn cynnwys amserlen glir ar gyfer datblygu achosion busnes a chyflawni'r prosiect (siart Gantt yn ddelfrydol). Bydd cais cryf yn gallu dangos bod gan y sefydliad arweiniol adnoddau ar gael (yn cynnwys staff a chyllid) a'r profiad perthnasol i gyflawni'r prosiect.Dylid amlinellu'r gofynion refeniw ar gyfer cyfnod gweithredol y prosiect yn glir. Dylid nodi ffynonellau refeniw yn glir yn ogystal â statws presennol y cyllid hwnnw. Bydd sicrwydd gan gynigion cryf o ran y ffynonellau ariannu. |
| Pa adnoddau a phrofiad sydd yn eu lle i gefnogi'r gwaith o ddatblygu'r achos busnes a chyflawni'r prosiect? | Uchafswm 250 gair | amh. |
|  | Nodwch y gofynion refeniw i gyflawni gweithrediad y prosiect, y ffynonellau ariannu a ph'un a ydynt wedi'u sicrhau neu beth yw eu statws cyfredol. (cyfeiriwch at yr atodiad) | amh. | Atodiad A Rhan 6 |
| 29 | Hanes wedi'i brofi ac Iechyd Ariannol ariannwr y prosiect | Darparwch ddatganiad ar hanes wedi'i brofi yr ymgeisydd wrth gyflawni prosiectau o'r natur yma. | Uchafswm 250 gair | amh. | 10% | 5.25 | Dylai fod gan y Sefydliad Arweiniol hanes cryf wedi'i brofi o gyflawni prosiectau cyfalaf, yn ddelfrydol yn y sector perthnasol a dylai allu dangos fod y sefydliad mewn iechyd ariannol da ac yn gallu buddsoddi yn y prosiect.  |
| Darparwch ddatganiad ar iechyd ariannol noddwr y prosiect ac atodwch unrhyw dystiolaeth berthnasol.  | Uchafswm 250 gair | amh. |
| 30 | Risgiau, Cyfyngiadau a Dibyniaethau  | Nodwch y 3 risg uchaf ar gyfer y prosiect yn cynnwys sut y byddech yn ceisio lliniaru'r rhain.(cyfeiriwch at yr atodiad) | amh. | Atodiad A Rhan 6 | 10% | 5.25 | Bydd cais cryf wedi adnabod ac asesu'r risgiau i gyflawni'r prosiect yn llwyddiannus ac wedi rhoi mesurau lliniaru priodol yn eu lle.Bydd cais cryf wedi nodi unrhyw gyfyngiadau a dibyniaethau i gyflawni'r prosiect yn glir ac wedi asesu'r risg. |
| Nodwch unrhyw gyfyngiadau neu ddibyniaethau i gyflawni'r prosiect.   | Uchafswm 250 gair | amh. |

Gofynion Lleiafswm:

|  |  |  |  |
| --- | --- | --- | --- |
|  | Rhaglen Tir ac Eiddo | Rhaglen Bwyd Amaeth a Thwristiaeth | Rhaglen Ynni Carbon Isel |
| Addas yn strategol (25%) | Y sgôp fydd y rhaglen gyfan - bydd cynigion sy'n gallu cyflawni yn erbyn nodau/amcanion y rhaglen yn cael eu croesawu.Rhaid i noddwyr prosiect ymrwymo i gyflawni yn erbyn egwyddorion caffael a datganiad safbwynt newid hinsawdd y Bwrdd. | Y sgôp fydd y rhaglen gyfan sy'n cynnwys bwyd, amaethyddiaeth a thwristiaeth. Bydd cynigion sy'n gallu cyflawni yn erbyn nodau/amcanion y rhaglen yn cael eu croesawu. Dylai cynigion bwysleisio cyflawni ar gyfer cymunedau gwledig.Rhaid i noddwyr prosiect ymrwymo i gyflawni yn erbyn egwyddorion caffael a datganiad safbwynt newid hinsawdd y Bwrdd. | Y sgôp fydd y rhaglen gyfan - bydd cynigion sy'n gallu cyflawni yn erbyn nodau/amcanion y rhaglen yn cael eu croesawu.Rhaid i noddwyr prosiect ymrwymo i gyflawni yn erbyn egwyddorion caffael a datganiad sefyllfa newid hinsawdd y Bwrdd. |
| Effaith (40%) | Rhaid i gynigion ddarparu o leiaf 15 swydd gros i bob £1m o gyllid y Cynllun Twf y gofynnir amdano.Rhaid i gynigion ddarparu o leiaf £2m mewn cyllid cyfalaf cyfatebol pob £1m o gyllid y Cynllun Twf y gofynnir amdano.Ni fydd unrhyw gynigion am lai na £2m o gyllid y Cynllun Twf yn cael eu hystyried.\*Gellir ystyried cynigion nad ydynt yn bodloni'r holl feini prawf uchod ar sail eithriad lle gallant ddangos effaith ranbarthol neu leol sylweddol. | Rhaid i gynigion ddarparu o leiaf 10 swydd gros i bob £1m o gyllid y Cynllun Twf y gofynnir amdano.Rhaid i gynigion ddarparu o leiaf £0.5m mewn cyllid cyfalaf cyfatebol pob £1m o gyllid y Cynllun Twf y gofynnir amdano.Ni fydd unrhyw gynigion am lai na £2m o gyllid y Cynllun Twf yn cael eu hystyried.\*Gellir ystyried cynigion nad ydynt yn bodloni'r holl feini prawf uchod ar sail eithriad lle gallant ddangos effaith ranbarthol neu leol sylweddol. | Rhaid i gynigion ddarparu o leiaf 10 swydd gros i bob £1m o gyllid Cynllun Twf y gofynnir amdano.Rhaid i gynigion ddarparu o leiaf £2m mewn cyllid cyfalaf cyfatebol pob £1m o gyllid Cynllun Twf y gofynnir amdano.Ni fydd unrhyw gynigion am lai na £2m o gyllid y Cynllun Twf yn cael eu hystyried. \*Gellir ystyried cynigion nad ydynt yn bodloni'r holl feini prawf uchod ar sail eithriad lle gallant ddangos effaith ranbarthol neu leol sylweddol. |
| Gallu i Gyflawni (35%) | Bydd angen nodi'r holl ffynonellau cyllido fel lleiafswm.Rhaid i safle arfaethedig gael ei ddyrannu mewn Cynllun Datblygu Lleol mabwysiedig/arfaethedig neu'n gydnaws â pholisi'r Cynllun Datblygu sefydledig.Os nad yw'r safle ym mherchnogaeth noddwr y prosiect, yna mae'n rhaid i gytundebau fod yn eu lle gyda phob tirfeddianwyr.Rhaid i bob cynnig fod yn gydnaws â rheolau rheoli cymhorthdal. |

Bydd cynigion hefyd yn cael eu hystyried ar gyfer prosiectau sy'n rhan o'n rhaglenni Cysylltedd Digidol ac Arloesedd mewn Gweithgynhyrchu Gwerth Uchel lle gall prosiectau ddangos llawer mwy o effaith o ran swyddi a buddsoddiad na'r meini prawf gofynnol a nodir ar gyfer y rhaglenni eraill.

Termau:

* Noddwr y Prosiect: y person sy'n gyfrifol am lwyddiant cyffredinol y prosiect, gan gynnwys penodi'r rheolwr a'r tîm prosiect, diffinio'r meini prawf llwyddiant a sicrhau bod y prosiect yn cael ei gyflawni'n llwyddiannus.
* Uwch Berchennog Cyfrifol (SRO): perchennog gweladwy'r newid busnes cyffredinol, sy'n atebol am gyflawniad llwyddiannus ac yn cael ei adnabod drwy'r sefydliad fel y ffigwr arweiniol allweddol i yrru'r newid yn ei flaen. Disgwylir y bydd y person enwebedig hwn yn cael ei gyflogi neu ei gontractio gan y noddwr.
* Swyddog Arweiniol: yr unigolyn a enwebwyd fel y prif bwynt cyswllt gyda'r Noddwr ar gyfer pob mater sy'n ymwneud â'r contract hwn.
* Achos Amlinellol Strategol (SOC): y broses i amlinellu'r cyd-destun strategol ar gyfer y prosiect a'r achos dros newid.
* Achos Busnes Amlinellol (OBC): y broses ar gyfer adnabod yr opsiynau sy'n cynnig gwerth am arian, sy'n cadarnhau bod y prosiect yn fforddiadwy ac yn rhoi trefniadau yn eu lle i gyflawni'r prosiect yn llwyddiannus.
* Achos Busnes Llawn (FBC): y broses ar gyfer cofnodi canfyddiadau caffael a chadarnhau trefniadau rheoli ar gyfer cyflawni, monitro a gwerthuso'r prosiect.

Rhestr Wirio Ymgeisydd:

Canllawiau atodol ychwanegol sydd angen ei ddarllen cyn gwneud cais:

|  |  |
| --- | --- |
| Criteria Lleiafswm | [ ]  |
| Gofynion y Cynllun Twf | [ ]  |
| Cwestiynau Cyffredin | [ ]  |
| Hysbysiad Preifatrwydd | [ ]  |

Rhaid cyflwyno pob cais ar e-bost i: cyfleoedd@uchelgaisgogledd.cymru erbyn 5yh Dydd Llun, Mawrth 27 2023. Ni ystyrir ceisiadau a gyflwynir ar ôl y dyddiad cau.

Dogfennaeth i’w chwblhau a'i dychwelyd er mwyn i geisiadau gael eu hystyried:

|  |  |
| --- | --- |
| Ffurflen Gais | [ ]  |
| Hysbysiad Preifatrwydd | [ ]  |
| Atodiad A (Yn cynnwys 7 taflen waith i’w cwblhau) | [ ]  |
| * Crynodeb Prosiectau Cynllun Twf
 | [ ]  |
| * Achos dros Newid
 | [ ]  |
| * Swyddi a grëir
 | [ ]  |
| * Buddsoddiad Cyfalaf
 | [ ]  |
| * Ffynhonnell Cyfalaf
 | [ ]  |
| * Refeniw
 | [ ]  |
| * Risg
 | [ ]  |
| Atodiad B – Asesiad Cychwynnol Rheoli Cymhorthdal  | [ ]  |
| Atodiad C – Ffurflen Ceisiadau ar y Cyd (os yn berthnasol) | [ ]  |
| Atodiad D – Datganiad (wedi’u llofnodi gan y swyddog priodol yn y sefydliad) | [ ]  |
| Atodiadau Ychwanegol fel noder yn y canllaw a’r ffurflen gais | [ ]  |